Nr. L 89/64 De Europæiske Fællesskabers Tidende 29. 3. 85 KOMMISSIONENS BESLUTNING af 25. marts 1985 om ændring af afgørelse 80/686/EØF om nedsættelse af et rådgivende udvalg for kontrol med og formindskelse af forurening af havet med carbonhydrider (85/208/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, ud fra følgende betragtninger : Rådet har vedtaget afgørelse 81/420/EØF af 19. maj 1981 om indgåelse af protokollen om samarbejde om bekæmpelse af forurening af Middelhavet med olie og andre skadelige stoffer i tilfælde af kritiske situa- tioner (1), samt afgørelse 84/358/EØF af 28. juni 1984 om indgåelse af overenskomsten om samarbejde ved bekæmpelse af forurening af Nordsøen med olie og andre farlige stoffer (?); Europa-Parlamentet og Det økonomiske og sociale Udvalg har ved forskellige lejligheder fremsat ønske om, at Kommissionens arbejde med hensyn til kontrol med og formindskelse af forurening af havet med carbonhydrider udvides til også at omfatte andre farlige stoffer ; det er vigtigt for Kommissionen at kunne indhente udtalelse fra medlemsstaternes højt kvalificerede eksperter på området ; Kommissionens afgørelse 80/686/EØF (?) bør ændres, således at det rådgivende udvalgs arbejdsområde udvides til også at omfatte andre farlige stoffer — EFT nr. L 162 af 19. 6. 1981, s. 4. EFT nr. L 188 af 16. 7. 1984, s. 7. EFT nr. L 188 af 22. 7. 1980, s. 11. () () 0 TRUFFET FØLGENDE AFGØRELSE : Artikel 1 Afgørelse 80/686/EØF ændres således : I titlen, i artikel 1 og i artikel 2, stk. 1 og 2, ændres udtrykket »forurening af havet med carbonhydrider« til »forurening af havet med carbonhydrider og andre farlige stoffer«. Artikel 2 Denne afgørelse anvendes fra den 25. marts 1985. Udfærdiget i Bruxelles, den 25. marts 1985. På Kommissionens vegne Stanley CLINTON DAVIS Medlem af Kommissionen